BBC Cymru - Mastermind Cymru - Sam, Casnewydd
Sam, Casnewydd
Pwnc arbenigol: Trioleg Vampire Rites
Ymddangos yn: Rhaglen 1
Darllen yw un o brif ddiddordebau Sam ac mae wedi dewis cyfres o nofelau antur gan Darren Shan am fachgen ifanc sy'n mynd i fyd tywyll y fampir fel ei bwnc arbenigol. "Darllenais un o'i lyfrau ac roeddwn i wedi ei mwynhau, felly edrychais am fwy o lyfrau gan Darren Shan a gwelais lyfrau'r Vampire Rites. Darllenais nhw ac roedden nhw'n dda iawn." Mae Sam hefyd yn mwynhau bywyd gwyllt, drama, gemau cyfrifiadurol, seiclo, chwarae tennis a phêl-droed ac mae'n meddwl hyfforddi i fod yn filfeddyg pan fydd yn hŷn. "Dydw i erioed wedi bod ar y teledu o'r blaen a dwi'n mwynhau rhaglenni cwis fel Mastermind," meddai. "Dwi'n mwynhau gwneud pethau newydd a dwi'n meddwl y bydd hyn yn brofiad da." Cystadleuwyr eraill